शिवलाल सुवेदी / गुल्मी २८ वैशाख । गुल्मीको बडिघाट खोलामा माछा मार्ने क्रममा खोलामा डुबेर एक जनाको ज्यान गएको छ ।
चन्द्रकोट गाउँपालिका अन्तर्गत मजुवा बजार नजिकै बढीघाट खोलामा जालखेलेर माछा मार्ने क्रममा जालमा अल्झीएर चन्द्रकोट गाउँपालिका ८ का २५ वर्षीय युवराज रजालीको ज्यान गएको जिल्ला प्रहरी कार्यालय गुल्मीले जनाएको छ ।
बाढी आएका कारण धमिलो खोलामा माछा मार्ने क्रममा जाल खेलिरहेका रजाली जालमा अल्झिएर खोलामा डुब्दा उनको घटनास्थलमै मृत्यु भएको जिल्ला प्रहरी प्रमुख भोला रावलले बताए ।
त्यसैगरी सोही बडिघाट खोलामा पौडी खेल्ने क्रममा दवार गाउँपालिका १ बलिथुम निवासी १३ वर्षीय बालक राजेन्द्र परियार बेपत्ता भएका छन् । बुधवार खोलामा बगेर बेपत्ता बनेका परियार अझै फेला परेका छैनन् । खोला धमिलो भएका कारण उनको खोजी कार्यमा समस्या भइरहेको प्रहरीले जनाएको छ ।
काठमाण्डौ ३ बैशाख । नेपाल सद्भावना पार्टीले संविधान संशोधन गरी मधेसका माग सम्बोधन गर्न सरकारसंग आग्रह गरेको छ ।
पार्टीको २८ औ स्थापना दिवसका अवसरमा भएको कार्यक्रममा अध्यक्ष अनिल झाले सरकार असत्य र हिंसामा उभिएको आरोप लगाए । सरकारले आफुहरुको माग संवोधन नगरेसम्म निर्वाचन हुन नदिने अध्यक्ष झाको भनाइ थियो ।
कतारको चार दिने औपचारिक भ्रमणको दोस्रो दिन आज राष्ट्रपति विद्यादेवी भण्डारी र कतारका अमिर शेख तमिम बीन हमाद अल थानीबीच भेटवार्ता हुँदैछ । स्थानीय समयअनुसार मध्यान्ह १२ बजे भेटवार्ताको समय तय भएको परराष्ट्र मन्त्रालयले जनाएको छ।
उक्त अवसरमा दुई देशका बीच रहिआएको कूटनीतिक सम्बन्ध र आपसी सहकार्यलाई अझ सुमधुर बनाउने लगायत विषयमा छलफल हुने बताइएको छ। अमिर अल थानीले राष्ट्रपति भण्डारीको सम्मानमा दिवाभोजको आयोजना गर्दै छन् ।
मित्र राष्ट्र कतारका अमिर अल थानीको मैत्रीपूर्ण निमन्त्रणामा एक प्रतिनिधिमण्डलको नेतृत्व गर्दै राष्ट्रपति भण्डारी हिजोदेखि कतार भ्रमणमा छिन् ।